kardosdrur/scandi-wiki huggingface dataset:
Max Bender

Max Johan Christoffer Bender (28. februar 1885 i København - 25. maj 1962) var en dansk murer og politiker. 
 
Max Bender aflagde i 1902 svendeprøve i murerfaget i København derefter ophold i Oldenburg i Tyskland 1905-1910. han var formand for Murersvendenes Fagforening i 1902. 1938-1940 var han sekretær i Murerforbundet i Danmark 1941-1945 og kommunalrevisor 1945-1955.

Max Bender var medlem af Københavns Skoledirektion 1934-1943, af Københavns Borgerrepræsentation 1938-1945 og af Landstinget 1939-1945. Han var medlem af bestyrelsen for Murersvendenes Aktieselskab 1936-1946 og medlem af Socialdemokratiets hovedbestyrelse 1939-1957.

Max Benders forældre var murer Christian Vilhelm Bender (1850-1932) og Ida Laurette Hygum (1856-1935). Han blev 1913 gift med Laura Nielsine Hansen (1892-?).

Kilder 
 Kraks Blå Bog 1957-udgaven digitaliseret af LFL's Bladfond.

 

Danskere i 1900-tallet
Personer fra København
Max
Personer i Kraks Blå Bog (afdøde)
Landstingsmedlemmer i 1930'erne
Landstingsmedlemmer i 1940'erne
Fagforeningsfolk fra Danmark
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Murere fra Danmark
Nesflaten

Nesflaten er en landsby i Suldal kommune i Rogaland  fylke i Norge. Lokalt bliver stedet kaldt Nes. Nesflaten ligger på nordsiden af søen Suldalsvatnet, og riksvei 13 går gennem bygden. Fra Nesflaten er der ca. 50 km til kommunecenteret Sand i Suldal og 30 km til Røldal i Odda kommune. Der er ca. 80 husstande i Nesflaten, og her ligger Nesflaten skole, som er en kombineret børne- og ungdomsskole, hvor  Suldal bibliotek har en filial. Lige ved skolen ligger Nesflaten børnehave.

Nesflaten havde en opgangsperiode under kraftudbygningen af Røldal-Suldal i 1960'erne; man kan se resultatet af det ved nogle af de specielle huse som blev bygget i Nes i denne periode. Arkitekt Geir Grung tegnede boligområdet og byggede for kraftanlægget i funkisstilen.

Rogaland
Suldal
Valldalsvatnet

Valldalsvatnet er en reguleret sø som ligger i Odda kommune i Vestland fylke i Norge. Den ligger i Valldalen, nord for Røldal, længst mod sydøst i det tidligere Hordaland fylke.

Det oprindelige Valldalsvatnet var langt mindre, omkring to kilometer langt, og lå helt mod nord i det nuværende magasin. Vandet blev opdæmmet som en del af Røldal-Suldal-udbyggingen i 1960'erne. En dæmning blev bygget i Hyttejuvet længst mod syd  i Valldalen, og der blev dannet en ny sø som var 10 kilometer lang og omfattede  ned mesteparten af dalstrøget. Før kraftudbyggingen var der en del sæterdrift i Valldalen.

Kilder og henvisninger

Søer i Vestland
Odda
Psykogeografi

Psykogeografi blev defineret af situationisten Guy Debord i 1955 som «studiet af hvordan geografiske omgivelser, enten bevidst organiseret eller ikke, påvirker menneskets følelser og opførsel». Efterhånden er begrebet blevet udvidet til at omfatte byvandring og strategier for at organisere og planlægge dette.

Kendte psykogeografer i dag er blandt andet Ian Sinclair, Peter Ackroyd, Will Self og Nick Papadimitriou.

Kilder

Eksterne henvisninger 
 Guide psychogeographique de Paris. Guy Debords berømte kort over Paris
 Phil Smith's Mythogeography

Filosofi
Annette Fredskov

Annette Fredskov (født 18. marts 1972) er en dansk maratonløber.
Hun gennemførte 366 maratonløb i løbet af et år.
Hun har skrevet en bog om sin bedrift med titlen Maratonkvinden (2013, Mussmann Forlag).

Referencer 

Maratonløbere fra Danmark
Sino Danish Center

Sino-Danish Center for Education and Research (SDC) er et universitetssamarbejde mellem et konglomerat af alle de otte danske universiteter (Københavns Universitet, Copenhagen Business School, Aarhus Universitet, Aalborg Universitet, Syddansk Universitet, Danmarks Tekniske Universitet, Roskilde Universitet og IT-Universitetet i København), Uddannelses- og Forskningsministeriet, det nationale kinesiske videnskabsakademi (Chinese Academy of Sciences (CAS)) og University of Chinese Academy of Sciences (UCAS).

Sino-Danish Center for Education and Research er et led i den kinastrategi, som Anders Fogh regeringen satte i værk i 2008. Hovedformålet var at fremme danske interesser i Kina og opbygge et stærkt samarbejde med Kina inden for uddannelse, forskning og erhvervsliv. I 2010 blev en samarbejdsaftale underskrevet, og i 2012 åbnede SDC dørene for den første årgang af danske og kinesiske studerende. Hans Kongelige Højhed Kronprins Frederik indviede d. 25. september 2017 Industriens Fonds Hus på UCAS' Yanqihu Campus nord for Beijing, som fremover vil være hjemstedet for SDCs uddannelses- og forskningsmæssige aktiviteter.

Beliggenhed 
SDC's studerende hører til nord for Beijing ved Yanqi søen og den kinesiske mur i byen Huairou. I Danmark har SDC ligeledes et sekretariat, der varetager de danske universiteters interesser. Sekretariatet ligger på Aarhus Universitet, Dalgas Avenue 4, 8000 Aarhus C. 

SDC har hjemme i Dansk Industris Fonds Hus på UCAS' Yanqihu Campus.

Uddannelse 
SDC udbyder i 2018 følgende syv dobbelte kandidatprogrammer:

Naturvidenskabelige uddannelser:
 Msc i Nanoscience and Technology (Udløser en dobbeltgrad fra UCAS og Københavns Universitet)
 Msc i Neuroscience and Neuroimaging (Udløser en dobbeltgrad fra UCAS og Aarhus Universitet)
 Msc i Lifescience Engineering and Informatics (Udløser en dobbeltgrad fra UCAS og Danmarks Tekniske Universitet)
 Msc i Chemical and Biochemical Engineering (Udløser en dobbeltgrad fra UCAS og Danmarks Tekniske Universitet)
 Msc i Water and Environment (Udløser en dobbeltgrad fra UCAS og Københavns Universitet)
 Msc i International Food Quality and Health (Udløser en dobbeltgrad fra UCAS og Aarhus Universitet)
Samfundsvidenskabelige uddannelser:
 Innovation Management (Udløser en dobbeltgrad fra UCAS og Aalborg Universitet)
 Public Management and Social Development (Udløser en dobbeltgrad fra Copenhagen Business School)

Eksterne henvisninger 
 SDCs hjemmeside 
 Instagram: instagram.com/sinodanishcenter
 Facebook: facebook.com/sinodanishcenter
 Kontakt SDC

Universiteter i Kina
Etableret i 2008
Captain America: The First Avenger

Captain America: The First Avenger er en amerikansk superheltefilm, med Marvel Comics Captain America fra 2011. Den er instrueret af Joe Johnston.

Handling 

I Captain America møder vi Steve Rogers en mand, som er villig til at ofre livet for sit land i kampen mod nazisterne. Rogers har desværre astma og bliver kasseret, men femte gang Steve Rogers prøver - med falske person oplysninger - lykkes det fordi han kan bruges i et super-soldat's projekt. Projektet bliver ført an af Dr. Abraham Erskine, en tysk forsker, der har udviklet et serum der kan lave om på dine fysiske rådigheder.

Efterfølgende bliver Rogers til superhelten Captain America, som bliver sendt på en mission for at standse den nazistiske organisation HYDRA.

Medvirkende 

 Chris Evans - (Captain America / Steve Rogers)
 Hayley Atwell - (Peggy Carter)
 Sebastian Stan - (James Buchanan 'Bucky' Barnes)
 Tommy Lee Jones - (Colonel Chester Phillips)
 Hugo Weaving - (Johann Schmidt / Red Skull)
 Dominic Cooper - (Howard Stark)
 Richard Armitage - (Heinz Kruger)
 Stanley Tucci - (Dr. Abraham Erskine)
 Toby Jones - (Dr. Arnim Zola)
 Bruno Ricci - (Jacques Dernier)
 Neal McDonough - (Timothy 'Dum Dum' Dugan)
 Derek Luke - (Gabe Jones)
 Kenneth Choi - (Jim Morita)
 JJ Feild - (James Montgomery Falsworth)
 Samuel L. Jackson - (Nick Fury)
 Stan Lee - (General)

Referencer

Eksterne henvisninger 

 Officiel hjemmeside

Se også 
 Tønsberg, i Norge.
 "Cosmic cube", en tesserakt.
 "Vibranium"
 Krigsobligation

Amerikanske film fra 2011
Marvel Cinematic Universe-film
Niels Arestrup

Niels Arestrup (født 8. februar 1949 i Montreuil) er en fransk skuespiller.

Han blev født i Paris og voksede op under beskedne kår.

Hans far var danskeren Knud Erik Vilhelm Arestrup (f. 1903, København) som udvandrede til Frankrig. Moren var franske Yvonne.  En fætter i Danmark er scenografen Palle Arestrup (f. 1941) som er søn af Knuds bror Christian Valdemar Bonde Arestrup (f. 1912).  

Arestrup har vundet tre César-priser for bedste mandlige birolle, for Det slag mit hjerte sprang over (), Profeten () og Quai d'Orsay. De to første film blev instrueret af Jacques Audiard.

I teatret spillede han bl.a. Pirandello, Molière, Tjekhov, Strindberg, Marguerite Duras, Racine, Michael Frayn (København).

Udvalgt filmografi 
 2014 : Diplomati (Volker Schlöndorff) - i rollen som den tyske general Dietrich von Choltitz
 2012 : War Horse (Steven Spielberg)
 2010 : Profeten 2010 : De kaldte hende Sarah (Jules Dufaure)
 2005 : Det slag mit hjerte sprang (Robert Seyr)
 1991 : Mødet med Venus''

Referencer

Eksterne henvisninger 

 

Skuespillere fra Frankrig
Cesar for bedste mandlige birolle
Personer fra Paris
Kenneth H. Cooper

Kenneth H. Cooper (født 4. marts 1931 i Oklahoma City, Oklahoma, USA) er en amerikansk læge, videnskabsmand og forfatter, samt tidligere oberst i det amerikanske flyvevåben.

Cooper er kendt for udviklingen af coopertesten i 1968 samt træningsmetoden aerobic, som han udviklede i samarbejde med fysioterapeuten oberst Pauline Potts, også fra det amerikanske flyvevåben, først i 1970erne. 

Cooper er grundlægger af Cooper Aerobics Center  i Dallas og McKinney, Texas, USA, samt det almennyttige forsknings- og undervisningscenter, Cooper Institute , som åbnede i 1970,

Bibliografi 
 Start Strong, Finish Strong (2007)
 Matters of the Heart: Adventures in Sports Medicine (2007)
 Controlling Cholesterol the Natural Way Eat Your Way to Better Health With New Breakthrough Food
 Discoveries (1999)
 Regaining the Power of Youth at Any Age (1998)
 Advanced Nutritional Therapies (1998)
 Can Stress Heal? Converting A Major Health Hazard Into A Surprising Health Benefit (1998)
 Antioxidant Revolution (1997)
 Faith-based Fitness The Medical Program That Uses Spiritual Motivation To Achieve Maximum Health And *Add Years To Your Life (1997)
 Its Better To Believe (1995)
 Dr. Kenneth H. Cooper's Antioxidant Revolution (1994)
 Kid Fitness : a Complete Shape-up Program From Birth Through High School (1991)
 Overcoming Hypertension : Dr. Kenneth H. Cooper's Preventive Medicine Program (1990)
 Reducing Cholesterol: A Heart-Smart Guide to Low-Fat Eating (No Nonsense Health Guide) (1989)
 Controlling Cholesterol: Dr. Kenneth H. Cooper's Preventative Medicine Program (1989)
 Preventing Osteoporosis : Dr. Kenneth H. Cooper's Preventive Medicine Program (1989)
 The New Aerobics for Women (1988)
 Running Without Fear (1986)
 Aerobics Program (1985)
 The Aerobics Program for Total Well-being : Exercise, Diet, Emotional Balance (1982, 1983)
 Aerobics for Women (1982)
 The Aerobics Way: New Data on the World's Most Popular Exercise Program (1978)
 Aerobics (1968)

Fodnoter

Eksterne henvisninger 
 WebMD – Biography – Kenneth H. Cooper
 Cooper Aerobics – About Cooper

Videnskabsfolk fra USA
Homoneura koreana

Homoneura koreana er en tovingeart som er beskrevet af Papp 1984. Homoneura koreana indgår i slægten Homoneura, og familien løvfluer.

Arten lever i Nordkorea. Ingen underarter kendes.

Kilder 

Tovinger
Loltun

Loltun, eller Lol-Tun, er et grottesystem i den sydlige del af delstaten Yucatán i Mexico. Det befinder sig 6 kilometer sydvest for Oxcutzcab og 110 kilometer sydøst for Mérida. Man antager at Loltun går 8–10 kilometer ind i fjeldet, men bare 2 kilometer er udforsket, og denne strækning kan besøges med guide.

Loltun har hulemalerier som stammer fra mayacivilisationen fra den sene præklassiske periode (400 fvt.–200 evt.) eller tidligere.

Navnet Lol-Tun betyder "Stenblomsten" på yukatekisk maya.

Eksterne links 

 Loltun  hos INAH

Grotter
Arkæologi i Mexico
Mexicos geografi
Præcolumbianske kulturer
Baturaja

Baturaja er en by i provinsen Sumatera Selatan på Sumatra i Indonesien med  indbyggere.

Noter 

Byer i Indonesien
Odéon (metrostation)

Odéon er en station på linjerne 4 og 10 i Paris Métro i det 6. arrondissement på Venstre Seinebred, i nærheden af Palais du Luxembourg. Stationen er placeret lige under Carrefour de l'Odéon og er opkaldt efter det nærliggende Odéon-teater.

Stationen blev indviet 9. januar 1910 som en del af forbindelsen under Seinen mellem Châtelet og Raspail. Peronnerne tilhørende linje 10 blev indviet 16 år senere, 14. april 1926, som en del af forlængelsen af linjen fra Mabillon. Stationen fungerede som linjens østlige endestation, indtil dens udvidelse til Place d'Italie (nu på linje 7) den 15. februar 1930.

Stationens indretning

Galleri

Kilder 
 Roland, Gérard (2003). Stations de métro. D’Abbesses à Wagram. Éditions Bonneton.

Metrostationer i 6. arrondissement
Paris Metrolinje 4
Paris Metrolinje 10
Nikolaj Egelund

Jens Nikolaj Egelund Christensen (født 27. juli 1968) er en dansk filmkomponist.

Han har skrevet musik til en række danske spillefilm blandt andet The Zookeeper (2001), Anklaget (2005) og Jagten (2012), der var Oscarnomineret som årets udenlandske film i 2014.

To gange har han vundet en Robert for årets musik, dels for De største helte i 1997, og dels for Let's get lost året efter i 1998.

Før sin filmkomponistkarriere medvirkede han med rollen Herbert i filmen Take it easy fra 1986.

Tidligere gift med Malou Aamund

Noter

Eksterne henvisninger 
 

Filmkomponister fra Danmark
Salomon 2. af Etiopien

Salomon II eller Solomon II (etiop. ሣሎሞን) var fra 13. april 1777 til 20. juli 1779 Negus Negest (kejser) af Etiopien. Han var søn af Abeto Adigo og var muligvis den kejser Solomon, som den rejsende Henry Salt nævnte som en af de tidligere kejsere, der endnu levede da Salt besøgte Etiopien 1809/1810.

Salomon kom på tronen efter at Ras Gusho og Wand Bewossen havde afsat den tidligere kejser Tekle Haymanot II.

Ifølge Richard Pankhurst kan bygningen af kirken Qeddus Fasilides ("den hellige Fasilides") i Gonder føres tilbage til Salomon II.

Kilder 

Kejsere
Personer fra Etiopien
Personer i 1700-tallet
(79846) 1998 XS2

{{DISPLAYTITLE:(79846) 1998 XS2}}

(79846) 1998 XS2 er en asteroide i asteroidebæltet. Den blev opdaget den 7. december 1998 af Xinglong-observatoriet i den kinesiske Hebei-provins i forbindelse med Beijing Schmidt CCD Asteroid Program.

Kilde 

79846
Hviderussiske SSR

Hviderussiske SSR (Hviderussiske Socialistiske Sovjetrepublik eller blot Hviderusland; , ; , ) var en af Sovjetunionens republikker.

Hviderusland var medstifter af Sovjetunionen i 1922 sammen med Ukraine, Transkaukasien og Rusland. Hviderusland var medstifter af FN og var i lighed med Ukraine separat medlem, til trods for at USSR også var medlem.

I 1991 blev Hviderusland uafhængigt i forbindelse med opløsningen af Sovjetunionen.

Se også 
 Sovjetunionen

Eksterne links 
 Byelorussia : speeding towards abundance af Tikhon Kiselev

Socialistiske Sovjetrepublikker
Hvideruslands historie
Tidligere riger, stater, protektorater, kolonier og lande
Etableret i 1920
Ophørt i 1991
Horacio Cartes

Horacio Manuel Cartes Jara (født 5. juli 1956 i Asunción) er en paraguayansk forretningsmand og politiker, som var præsident i Paraguay fra 2013 til 2018.

Horacio Cartes vandt præsidentvalget i Paraguay 21. april 2013.

Referencer

Eksterne henvisninger 

Paraguays præsidenter
Politikere fra Paraguay
Kenneth Arrow

Kenneth Arrow (23. august 1921 - 21. februar 2017) var en amerikansk økonom. Han modtog som kun 51-årig Nobelprisen i økonomi i 1972 sammen med John Hicks. Indtil 2019 hvor Esther Duflo modtog prisen, var Arrow den yngste modtager af denne Nobelpris.

Arrows vigtigste arbejde er hans bidrag til velfærdsteori og teorien om sociale valg, ikke mindst Arrows umulighedsteorem, og til generel ligevægtsteori. Han har også leveret vigtige bidrag til mange andre områder, bl.a. endogen vækstteori og informationsøkonomi.

Baggrund 

Kenneth Arrow blev født i New York af rumænske indvandrere. Han fik sin mastergrad i matematik fra Columbia University i 1941, men skiftede siden til økonomi og fik sin ph.d.-grad i økonomi sammesteds fra i 1951. I 1949 blev han adjunkt på Stanford University, hvor han var ansat indtil 1968, til sidst som professor. 1968-79 var han professor ved Harvard, hvorefter han vendte tilbage til Stanford, hvor han fra 1991 til sin død var professor emeritus. 

Kenneth Arrow var bror til økonomen Anita Summers, onkel til den tidligere finansminister Lawrence Summers og svoger til Nobelprisvinderen Paul Samuelson.

Betydning 
Arrow udgav bogen "Social Choice and Individual Values" i 1951. I 1963 udgav han anden udgave og da blev værket omtalt som hans "berømte bog".

Arrows umulighedsteorem er et vigtigt resultat inden for teorien om sociale valg. Det handler om, at når vælgere kan vælge mellem mindst tre forskellige muligheder, findes der ikke noget valgsystem, som kan sikre en logisk afgørelse, der samtidig opfylder nogle bestemte rimelige kriterier.

Sammen med Gérard Debreu udarbejdede Arrow det første klare bevis for eksistensen af en markedsligevægt med fuldkommen konkurrence under visse restriktive antagelser. Debreu fik senere Nobelprisen i 1983. 

Inden for vækstteori kom Arrow allerede i 1962 med et vigtigt bidrag om, hvordan såkaldt "learning by doing" kan fremme produktiviteten og dermed den økonomiske vækst. 

Arrows bidrag inden for informationsøkonomi har ikke mindst handlet om asymmetrisk information og de markedsfejl, det giver anledning til, blandt andet på sundhedsområdet.

Også inden for felter som miljøøkonomi har Arrow gjort sig gældende, bl.a. med en undersøgelse af den ægte opsparing i USA og andre lande.

Medlem af Stiglitz-Sen-Fitoussi-kommissionen 

I 2008-09 deltog Kenneth Arrow sammen med en række andre Nobelprismodtagere og andre prominente økonomer i "Kommissionen om måling af økonomisk vækst og sociale fremskridt", også kendt som Stiglitz-Sen-Fitoussi-kommissionen. Kommissionens opgave var at udvikle et grundlag for en bredere og mere præcis måling af livskvalitet end BNP. Kommissionens slutrapport har siden ført til udarbejdelsen af sådanne officielle livskvalitetsmålinger i bl.a. Storbritannien og Italien.

Kilder

Eksterne henvisninger 

 Kenneth Arrows hjemmeside på Stanford University 
 Materiale om Arrow hos Nobelstiftelsen

Nobelprismodtagere i økonomi
Økonomer fra USA
Nobelprismodtagere fra USA
Isabel Marant

Isabel Marant (født 12. april 1967 i Boulogne-Billancourt) er en fransk modeskaber.

Biografi 
Isabel Marant er datter af en fransk far og en tysk mor.
Som 15-årig begyndte hun at lave sit eget tøj.
Mellem 1985 og 1987 uddannede hun sig ved Studio Berçot.
I 1989 skabte hun modeller for Claude Montana og Michel Perry samt en kollektion af smykker og tilbehør i sit eget navn.
Hun lagde for første gang navn til en tøjkollektion hos mærket Twn i 1994.
Tre år senere flyttede hun ind i et atelier i Paris og modtog prisen Award de la mode som årets bedste modeskaber.
I februar 1998 åbnede hun sin første butik i rue de Charonne i Paris, som hurtigt blev efterfulgt af nummer to, der åbnede midt i Saint-Germain-des-Prés. I dag har hun forretninger spredt over hele kloden. Hun modtog prisen Trophée Whirlpool : Femme en or de l’année dans le domaine de la Mode. Hun står også bag kollektionen Étoile, og en lingerikollektion Beautiful People for DIM og, i 2004, en kollektion for børn.

I 2013 var hun gæstedesigner hos H&M, hvilket i Danmark var en klar succes

Hun er gift med modeskaberen Jérôme Dreyfuss, med hvem hun har en søn.

Efterligninger 
Modemærket NAF NAF blev i 2008 dømt til at betale Marant 75.000 euro, for at have kopieret en af hendes modeller i deres
vinterkollektion 2006/2007.

Kilder

Eksterne henvisninger 
 Officiel hjemmeside

Modeskabere fra Frankrig
Vælsk

Vælsk er en ældre betegnelse for visse sprog eller brugere af disse sprog.
Betegnelsen har hovedsagelig været brugt om romanske sprog (især italiensk og fransk), men stammer oprindeligt fra de gamle germaneres ord for de fremmede, dvs. keltiske sprog (gallisk, walisisk, kymrisk). 

Samme etymologiske stamme for fremmed findes i valnød, valloner.

Det forekommer også i sammensætninger som rotvælsk, pluddervælsk, kaudervælsk, vælskbind.

Eksterne henvisninger 
  Se Wiktionarys definition på ordet välsk (sv.) 
 "Vælsk" og "Vælsk (2)" hos Ordnet.dk/ods
 "Vælsk" hos Den Store Danske
 Danske brakteater, se "DR BR75 - TJURKØ 1, ØSTRA HD, BLEKINGE" der har en norsk oversættelse af runerne på billedet:  "Hjald gjorde runene på det vælske 'korn' for Kinimund" 

Sprog
Ord og vendinger
Lysefjorden (Hordaland)

Lysefjorden er en sidefjord til Korsfjorden i kommunerne Bergen og Os i Vestland fylke i Norge. Den er en fortsættelse af Korsfjorden og strækker sig 6 km østover mod Djupvik. Bredden er 2–3 km. Fjorden er opkaldt efter Lyse Kloster, som ligger 1,5 km længere mod øst. 

Fjorden har indløb mellem Korsneset i nord og øen Skorpo i syd. Den indre del af fjorden har over ti større holme og småøer. Den største af disse er Lysøen, hvor Ole Bull byggede sit hus.

Der ligger nogle små byer omkring, som som Nordvik, Søvik, og Drange.

Eksterne kilder/henvisninger 

 Bergen byleksikon på nett, om Lysefjorden

Fjorde i Vestland
Os i Hordaland
Bergens geografi
Dansk Rock Leksikon

Dansk Rock Leksikon er et dansk leksikon som blev udgivet 4. oktober 2002 på Politikens Forlag med Torben Bille som redaktør. Første udgave udkom i 1985, og den anden i 1997.

I forhold til udgaven fra 1997, Politikens Dansk Rock 1956-1997, er der fjernet omkring 100 artister, for at give plads til beskrivelser af bagmænd og andre der arbejder i musibranchen. Udgaven fra 2002 indeholder beskrivelser af cirka 500 danske grupper og solister, en liste med de 50 af de vigtigste albums, set fra forfatternes side, en generel omtale af alle rockens genrer, små anekdoter og baggrundsviden, ligesom Politikens koncertfotograf Gorm Valentin har bidraget med mange billeder til opslagsværket.

En anden nyskabelse i forhold i de to foregående versioner, er at redaktionen har karaktergivning af kunstnernes udgivelser, med det tradiotionelle "stjernesystem".

Skribenter 
Journalist og musikchef Torben Bille er bogens redaktør og medforfatter. Derudover havde han samlet otte musikfolk, hvoraf blandt andet BTs Steffen Jungersen også medvirkede ved udgaven fra 1997. I udgaven fra 2002 skrev han cirka 60 opslag, og havde brugt godt 18 måneder på arbejdet.

 Peder Bundgaard (født 1945) - tegner, skribent og fotograf. Skrevet bøger om Gasolin og Dan Turéll
 Ralf Christensen (født 1971) - journalist og radiovært. Blandt andet arbejdet for Dagbladet Information, redaktør og vært på DR P3.
 Uffe Christensen (født 1954) - journalist og musikanmelder på Jyllands-Posten.
 Jesper S. Hansen (født 1963) - pladehandler og rockskribent på Politiken.
 Steffen Jungersen (født 1958) - journalist og musikanmelder på BT.
 Niels Pedersen (født 1965) - journalist og anmelder på Jyllands-Posten.
 Henrik Queitsch (født 1963) - journalist og forfatter, tilknyttet Ekstra Bladet siden 1999.
 Ebbe Rossander (født 1948) - journalist og rockredaktør på Berlingske.

Referencer 

Leksika
Litteratur i 2002
Rock Leksikon
Tómas Gislason

Tómas Gislason (født 29. juli 1961 i København) er en dansk dokumentarfilminstruktør.
Han står bag dokumentarfilmen Den højeste straf med Ole Sohn om Arne Munch-Petersens skæbne under Stalins udrensninger, og dokumentarfilm om blandt andet Jørgen Leth (Fra hjertet til hånden, 1994), Aqua (Turn back time, 2005) samt Bjarne Riis og hans cykelhold (Overcoming, 2005).
Derudover har han virket som filmklipper, hvor især klipningen af Een gang strømer fra 1987 nævnes.

Filmografi 
Har arbejdet med følgende 12 film:
Zappa (1983)
Busters verden (1984)
Forbrydelsens element (1984)
Take it Easy (1986)
Time out (1988)
En afgrund af frihed (1989)
Perfect world (1990)
Den store badedag (1991)
Europa (1991)
Riget I (1994)
I Kina spiser de hunde (1999)
Dancer in the dark (2000)

Har arbejdet med følgende 3 TV serier:
Een gang strømer
Riget
Busters verden

Priser 
Robert for Årets klipper  i filmen Forbrydelsens element (1985)

Eksterne henvisninger 
 

Dokumentarfilminstruktører
Filminstruktører fra Danmark
Personer i Kraks Blå Bog